Moni jättää jopa välttämättömiä lääkkeitä ostamatta rahapulan takia, selvisi kyselyssä

Varsinkin lääkemenot rasittavat suomalaisten taloutta.

Potilasjärjestöjen kyselyyn vastanneista liki kahdestatuhannesta suomalaisesta melkein joka neljäs kertoi tinkineensä ruuasta tai muista välttämättömistä menoista hankkiakseen tarvittavat lääkkeet.­

Sairastaminen tulee monelle suomalaiselle taloudellisesti niin kalliiksi, että se rasittaa selvästi taloutta. Tämä todettiin neljän potilasjärjestön tutkimuksessa, jossa kysyttiin sairastamisen kustannuksia.

Tutkimukseen vastasi kaikkiaan 1 900 Allergia-, iho- ja astmaliiton, Crohn ja Colitis ry:n, Psoriasisliiton ja Reumaliiton jäsentä.